भारतीय गेंदबाजों में फिर से रविचंद्रन अश्विन ही प्रभावी दिखे। बांग्लादेश के बल्लेबाजों को बाकी गेंदबाजों को खेलने में कोई परेशानी नहीं हुई। भुवनेश्वर कुमार और धवल कुलकर्णी ने नई गेंद संभाली लेकिन धोनी ने अश्विन को चौथे ओवर में ही गेंद सौंपकर जता दिया कि वे इस आफ स्पिनर पर कितने निर्भर हैं। भारत को पहली सफलता हालांकि कुलकर्णी ने दिलाई। तमीम इकबाल (13) ने उनकी गेंद पर स्लिप में कैच थमाया। इससे पहले कुलकर्णी के शुरुआती ओवर में विराट कोहली ने उनका कैच लेने का दावा किया था लेकिन अंपायर ने बल्लेबाज के पक्ष में फैसला सुनाया।